На основу члана 55, 57. и 60. став 1. Закона о јавним набавкама („Службени гласник Републике Србије“ бр.124/12) Фонд за пружање помоћи избеглим, прогнаним и расељеним лицима упућује:

**ПОЗИВ ЗА ПОДНОШЕЊЕ ПОНУДА**

**ЗА ЈАВНУ НАБАВКУ ДОБАРА –ПОЉОПРИВРЕДНЕ МЕХАНИЗАЦИЈЕ И ОПРЕМЕ–**

**ЈН ОП 03/15**

1. **Подаци о наручиоцу**

Наручилац је Фонд за пружање помоћи избеглим, прогнаним и расељеним лицима, Бул. Михајла Пупина 25, Нови Сад, [www.fondajnfort.rs](http://www.fondajnfort.rs). Наручилац је корисник буџетских средстава.

1. **Подаци о врсти поступка јавне набавке**

Јавна набавка добара – пољопривредне механизације и опреме ЈН ОП 03/15 спровешће се у отвореном поступку. Набавка је обликована у више партија.

Партија 1-пластеници

Партија 2-механизација

Партија 3-алати и опрема

Наручилац спроводи јавну набавку ради закључења уговора о јавној набавци.

1. **Подаци о предмету јавне набавке на који се односи конкурсна документација, а који ће бити ближе одређен у оквиру техничких спецификација**

Предмет јавне набавке добара – пољопривредне механизације и опреме ЈН ОП 03/15 која је обликована у три Партије јесу пластеници, механизација, алати и опрема и остало из групе истоврсних добара, а у свему према спецификацији из конкурсне документације.

Партија 1 - пластеници означена је у општем речнику набавки као 45223810-монтажне конструкције

Партија 2-механизација означена је у општем речнику набавки као 16100000-машине за припремање и култивисање земље у пољопривреди и шумарству

Партија 3-алати и опрема означена је у општем речнику набавки као 42611000-специјалне машине, алатке

Сва понуђена добра морају бити у складу са захтевима Наручиоца.

Понуђачи су дужни да поднесу понуду за целокупну набавку односно за сва добра наведена у спецификацији.

1. **Обавештење да се понуде припремају и подносе у складу са конкурсном документацијом и позивом**

Понуде се подносе у складу са Конкурсном документацијом, а на основу достављеног односно објављеног Позива за подношење понуда.

Понуде морају бити у целини припремљене у складу са Конкурсном документацијом и морају испуњавати све услове за учешће у поступку јавне набавке, а на основу достављеног односно објављеног позива.

Понуда се подноси искључиво на обрасцима који су саставни део конкурсне документације.

1. **Критеријум за доделу уговора, елементи критеријума за доделу уговора**

Критеријум за доделу уговора је економски најповољнија понуда, и биће утврђена применом следећих елемената критеријума:

|  |  |  |
| --- | --- | --- |
| 1. | Цена | 80 пондера |
| 2. | Рок испоруке | 20 пондера |
| УКУПНО ПОНДЕРА | | 100 пондера |

Детаљнији опис критеријума и методологије за доделу пондера за сваки елемент критеријума садржани су у Конкурсној документацији.

Уколико две или више понуда имају исти број пондера, као најповољнија биће изабрана она понуда која предвиђа краћи рок испоруке.

1. **Начин преузимања конкурсне документације односно интернет адреса где је конкурсна документација доступна**

Непосредан увид у Конкурсну документацију и преузимање Kонкурсне документације заинтересована лица могу остварити од дана објављивања јавног позива и конкурсне документације на Порталу и на сајту Наручиоца. Заинтересована лица која поднесу писани захтев за достављање Конкурсне документације, иста ће им бити достављена поштом, телефаксом или електронским путем у року од два дана од пријема захтева.

Конкурсна документација доступна је на интернет адреси наручиоца [www.fondajnfort.rs](http://www.fondajnfort.rs) као и на Порталу јавних набавки.

1. **Подаци о начину и месту подношења понуда, као и последњем дану рока, односно датуму и сату за подношење понуда**

Начин и место подношења понуда: Понуде, са припадајућом документацијом, достављају се у затвореној и запечаћеној коверти на адресу наручиоца: Фонд за пружање помоћи избеглим, прогнаним и расељеним лицима, Бул. Михајла Пупина 25, Нови Сад, са обавезном назнаком на лицу коверте: "Не отварати-понуда за јавну набавку ЈН ОП 03/15.

О3/15", поштом или лично у просторијама наручиоца. На полеђини коверте обавезно навести назив, адресу, број телефона и факса понуђача, и – мејл адресу, као и име особе за контакт.

Последњи дан рока, односно датум и сат за подношење понуда: Рок за достављање понуда је 30.новембар 2015. године до 11.00 часова.

Благовременом ће се сматрати све понуде које стигну на адресу Наручиоца најкасније 30.новембра 2015. године до 11.00 часова.

Понуде која буду примљене након датума и сата одређеног за подношење понуда сматраће се неблаговременом.

1. **Обавештење о месту, дану и сату отварања понуда, као и времену и начину подношења пуномоћја за овлашћене представнике понуђача који присуствују отварању понуда**

Место отварања понуда: Јавно отварање понуда обавиће се у просторијама наручиоца, Бул. Михајла Пупина 25, Нови Сад, канцеларија број 10, крило А, приземље.

Дан и сат отварања понуда: 30. новембар 2015. године, са почетком у 11.30 часова.

Време и начин подношења пуномоћја за овлашћене представнике понуђача који присуствују отварању понуда: Јавном отварању могу присуствовати овлашћени представници понуђача који морају имати писмено овлашћење тј. пуномоћ.

Писмено овлашћење, тј. пуномоћ се сачињава у 2 истоветна примерка од којих се један примерак предаје у пријемној канцеларији - писарници наручиоца, а један примерак Комисији пре отварања понуда.

1. **Обавештење о року у коме ће наручилац донети одлуку о додели уговора**

Одлуку о додели уговора Наручилац ће донети у року од 8 дана од дана отварања понуда, и одмах је послати свим понуђачима.

1. **Особа за контакт** која ће пружати додатне информације је Јадранка Јовишић, е-mail – [**fond@fondajnfort.rs**](mailto:fond@fondajnfort.rs), телефон 021/475 4295. Додатне информације и обавештења у вези са припремом понуде понуђач може тражити искључиво у писаном облику, на адресу наручиоца, путем e-mail-a ([**fond@fondajnfort.rs**](mailto:fond@fondajnfort.rs)) или факсом (021/475 4296) са назнаком - „Додатне информације/појашњења за Комисију за јавну набавку ЈН ОП 03/15“.